Document ID: 32005D0064

KOMISSION PÄÄTÖS,
tehty 26 päivänä tammikuuta 2005,
neuvoston direktiivin 92/65/ETY täytäntöönpanosta siltä osin kuin on kyse kissojen, koirien, hillerien ja frettien maahantuontia hyväksyttyihin yhteisöihin, laitoksiin ja keskuksiin koskevista edellytyksistä
(tiedoksiannettu numerolla K(2005) 118)
(ETA:n kannalta merkityksellinen teksti)
(2005/64/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 19 artiklan,
sekä katsoo seuraavaa:
(1)
Direktiivissä 92/65/ETY vahvistetaan eläinten terveyttä koskevat vaatimukset eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa. Kyseisen direktiivin mukaan kissojen, koirien, hillerien ja frettien maahantuontia koskevien edellytysten on vastattava vähintään niitä edellytyksiä, jotka on vahvistettu lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetussa Euroopan parlamentin ja neuvoston asetuksessa (EY) N:o 998/2003 (2). Näiden lajien kaupallisiin ja muihin kuin kaupallisiin kuljetuksiin sovellettavien edellytysten välisellä vastaavuudella pyritään välttämään lemmikkieläinten kauppaan liittyvät petokset.
(2)
Petoksen riski on häviävän pieni kuljetettaessa näitä lajeja direktiivin 92/65/ETY mukaisesti hyväksyttyjen yhteisöjen, laitosten ja keskusten välillä.
(3)
On aiheellista vahvistaa erityiset edellytykset kissojen, koirien, hillerien ja frettien maahantuonnille, silloin kun ne on tarkoitettu direktiivin 92/65/ETY mukaisesti hyväksyttyihin yhteisöihin, laitoksiin ja keskuksiin.
(4)
On tarpeen laatia terveystodistuksen malli hyväksyttyihin yhteisöihin, laitoksiin ja keskuksiin tarkoitettujen kissojen, koirien, hillerien ja frettien maahantuontia varten.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Direktiivin 92/65/ETY mukaisesti hyväksyttyihin yhteisöihin, laitoksiin ja keskuksiin tarkoitettujen kissojen, koirien, hillerien ja frettien maahantuonnissa on noudatettava seuraavia vaatimuksia:
a)
niiden on tultava kolmansista maista tai alueilta, jotka luetellaan asetuksen (EY) N:o 998/2003 liitteessä II olevan B osan 2 jaksossa tai C osassa;
ja
b)
niiden mukana on oltava tämän päätöksen liitteessä esitettyä terveystodistuksen mallia vastaava eläinlääkärintodistus.
2 artikla
Tätä päätöstä sovelletaan 1 päivästä helmikuuta 2005.
3 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä tammikuuta 2005.

Labels: 7
0
3
6